GDPR - Spracovanie osobných údajov 

Tieto podmienky ochrany osobných údajov pre e-shop www.partyhry.sk informujú o zhromažďovaní, používaní a ochrane osobných údajov v súlade s Nariadením (EÚ) 2016/679 (GDPR) a zákonom č. 18/2018 Z. z. Údaje používame výlučne na vybavenie objednávok a poskytovanie služieb; neposkytnutie údajov môže brániť spracovaniu nákupu.
PREVÁDZKOVATEĽ:
Obchodné meno: BILIARD KUTAJ – MARKECH s.r.o.
Sídlo: Záblatie 107, 911 06 Trenčín
IČO: 34 123 717
Spoločnosť zapísaná v Obchodnom registri vedenom Okresným súdom v Trenčíne, oddiel: Sro, vložka č. 24112/R.
(ďalej len „prevádzkovateľ“ alebo „naša spoločnosť“)

KONTAKTNÁ OSOBA PRE OBLASŤ GDPR:
Renáta Malková, adresa pre doručovanie: Záblatie 107, 911 06 Trenčín, tel.: 0908 647 855, e-mail: info@partyhry.sk

DOTKNUTÁ OSOBA:
· akákoľvek fyzická osoba (zákazník), ktorá nakupuje tovar alebo využíva služby na e-shope www.partyhry.sk,
· akákoľvek fyzická osoba, ktorá je oprávneným zástupcom zákazníka našej spoločnosti (napr. pri firemnom nákupe),
· akákoľvek fyzická osoba, ktorá navštívi webové stránky www.partyhry.sk,
· akákoľvek fyzická osoba, ktorá navštívi našu kamennú predajňu na území Slovenskej republiky.

OSOBNÉ ÚDAJE, KTORÉ ZHROMAŽĎUJEME
Spôsob získavania údajov:
1. Registrácia na www.partyhry.sk – Meno, priezvisko, adresy, e-mail, telefón, história nákupov a šifrované heslo.
2. Nákup bez registrácie – Nevyhnutné identifikačné a platobné údaje na vybavenie objednávky.
3. Newsletter – E-mailová adresa na zasielanie noviniek a ponúk na základe súhlasu.
4. Cookies – Súbory na správne fungovanie a prispôsobenie webu, spravované cez interaktívnu cookie lištu.
5. Analytika – Nástroje ako Google Analytics a Facebook Pixel na meranie návštevnosti (aktivované na základe súhlasu).
6. Kamerový systém – Obrazový záznam s časovou vzorkou pri návšteve predajne na ochranu majetku.

ÚČEL A PRÁVNY ZÁKLAD SPRACÚVANIA OSOBNÝCH ÚDAJOV
Spracúvanie osobných údajov prebieha na základe nasledujúcich právnych základov v zmysle Nariadenia GDPR:
· Plnenie zmluvy (čl. 6 ods. 1 písm. b) GDPR): Nevyhnutné na plnenie kúpnej zmluvy alebo predzmluvných vzťahov.
· Oprávnený záujem (čl. 6 ods. 1 písm. f) GDPR): Sledovanie našich legitímnych obchodných záujmov.
· Súhlas (čl. 6 ods. 1 písm. a) GDPR): Ak nám udelíte výslovný a dobrovoľný súhlas (napr. pri newsletteri).
Účel spracovania osobných údajov:
1. Vybavenie objednávky a prevádzka e-shopu – Spracúvanie a vybavovanie vašich objednávok, správa zákazníckych účtov, doručovanie tovaru, fakturácia a spracovanie platieb.
· Právny základ: Plnenie zmluvy (čl. 6 ods. 1 písm. b) GDPR).
2. Informačný newsletter pre zákazníkov – Marketingové informovanie existujúcich zákazníkov o ponukách, novinkách a zľavách e-mailom.
· Právny základ: Oprávnený záujem (čl. 6 ods. 1 písm. f) GDPR).
3. Riešenie sťažností a reklamácií – Vybavovanie reklamácií, podnetov a uplatňovanie právnych nárokov.
· Právny základ: Oprávnený záujem (čl. 6 ods. 1 písm. f) GDPR).
4. Newsletter na základe súhlasu – Zasielanie noviniek pre návštevníkov webu, ktorí sa dobrovoľne prihlásia bez nákupu.
· Právny základ: Súhlas dotknutej osoby (čl. 6 ods. 1 písm. a) GDPR).
Oprávnené záujmy spoločnosti zahŕňajú najmä:
· starostlivosť o potreby našich zákazníkov vrátane dodania produktov a služieb,
· propagáciu a priamy marketing produktov a služieb pre zákazníkov,
· zisťovanie spokojnosti zákazníkov s nákupom (program Overené zákazníkmi na Heureka.sk),
· starostlivosť o váš používateľský účet na PartyHry.sk,
· riešenie sťažností, reklamácií, sporov a obhajovanie právnych nárokov,
· ochranu a podporu obchodnej činnosti, majetku a zákazníkov (vrátane kamerového systému),
· predchádzanie a napomáhanie odhaľovania protispoločenského správania a trestnej činnosti.

SÚHLAS SO SPRACOVANÍM OSOBNÝCH ÚDAJOV
V prípade, ak nemáte záujem registrovať sa pre služby našej spoločnosti či kúpiť si tovar, ale prihlásite sa na odber newslettera, spracúvame Vaše osobné údaje výlučne na základe Vášho výslovného súhlasu.
Svoje rozhodnutie máte právo kedykoľvek zmeniť a súhlas odvolať kliknutím na odkaz „Zrušenie odberu“ v každom e-maile. Odvolanie súhlasu nemá vplyv na zákonnosť spracúvania pred jeho odvolaním.
PRÍJEMCOVIA OSOBNÝCH ÚDAJOV (TRETIE STRANY)
Na zabezpečenie chodu e-shopu, doručenia a platieb poskytujeme údaje v nevyhnutnom rozsahu overeným príjemcom, medzi ktorých patria:
	Kategória príjemcu
	Obchodné meno a sídlo
	IČO / Registrácia
	Účel poskytnutia údajov

	Doprava a doručenie
 
	Packet Slovakia s. r. o., Kopčianska 3338/82A, 851 01 Bratislava
	48136999
	Preprava a doručenie zásielok

	Doprava a doručenie
 
	Slovenská pošta, a. s., Partizánska cesta 9, 975 99 Banská Bystrica
	36631124
	Preprava a doručenie zásielok

	Doprava a doručenie
	Slovak Parcel Service s.r.o., Senecká cesta 1, 900 28 Ivanka pri Dunaji
	31329217
	Preprava a doručenie zásielok

	Platobné služby
 
	Shoptet, a.s. (Shoptet Pay), Dvořeckého 528/21, 169 00 Praha 6, ČR
	28935673
	Spracovanie online kartových platieb

	Platobné služby
 
	GOPAY s.r.o., Planá 67, 370 01 Planá, Česká republika
	26046768
	Spracovanie online platieb a prevodov

	Bankové služby
 
	Slovenská sporiteľňa, a.s., Tomášikova 48, 832 37 Bratislava
	00151653
	Spracovanie bankových transakcií

	Recenzie a hodnotenia
 
	Heureka Group a.s., Karolinská 706/3, 186 00 Praha 8, ČR
	07822774
	Overovanie spokojnosti (program Overené zákazníkmi)

	Účtovný softvér
 
	MRP - Company, spol. s r.o., Rázusova 91, 977 01 Brezno
	31633200
	Evidencia účtovníctva a fakturácia (MRP KS)

	Webová analytika
 
	Google Ireland Limited, Gordon House, Barrow Street, Dublin 4, Írsko
	Reg. č.: 368047
	Analýza návštevnosti a správania používateľov (Google Analytics)



POSKYTNUTIE OSOBNÝCH ÚDAJOV
Poskytnutie osobných údajov je dobrovoľné, avšak nevyhnutné na uzatvorenie kúpnej zmluvy a dodanie tovaru prostredníctvom www.partyhry.sk. Bez nich nie je možné poskytnutie služieb realizovať.

DOBA UCHOVÁVANIA OSOBNÝCH ÚDAJOV
Vaše osobné údaje uchovávame iba po dobu nevyhnutnú na splnenie stanovených účelov:
1. Účtovné a daňové doklady (faktúry): Uchovávame ich po dobu 10 rokov od konca účtovného roka v zmysle zákona o účtovníctve.
2. Údaje z kúpnych zmlúv: Uchovávame ich po dobu trvania záruky a pre prípad potreby preukázania, uplatňovania alebo obhajovania právnych nárokov.
3. Marketingové účely (newsletter): Uchovávame ich po dobu 5 rokov alebo do momentu odvolania vášho súhlasu.
PRÁVA DOTKNUTEJ OSOBY
V súvislosti so spracúvaním Vašich osobných údajov máte v rozsahu ustanovenom všeobecne záväznými právnymi predpismi nasledovné práva, ktoré môžete bezplatne uplatniť zaslaním požiadavky na e-mail info@partyhry.sk:
· Právo namietať proti spracúvaniu: Máte právo kedykoľvek namietať z dôvodov týkajúcich sa Vašej konkrétnej situácie proti spracúvaniu údajov na základe nášho oprávneného záujmu. Ak namietate proti priamemu marketingu (vrátane zasielania dotazníkov Heureka), údaje na tento účel prestaneme okamžite spracúvať.
· Právo na prístup k osobným údajom: Máte právo požiadať o potvrdenie, či o Vás spracúvame osobné údaje, a ak áno, poskytneme Vám ich kópiu a informácie o ich spracúvaní prednostne e-mailom.
· Právo na opravu osobných údajov: Máte právo na to, aby sme bez zbytočného odkladu opravili nesprávne alebo doplnili neúplné osobné údaje, ktoré sa Vás týkajú.


· Právo na vymazanie (Právo na zabudnutie): Máte právo na to, aby sme bez zbytočného odkladu vymazali Vaše osobné údaje, ak už nie sú potrebné na stanovené účely, ak odvoláte svoj súhlas, ak úspešne namietate proti oprávnenému záujmu alebo ak sa údaje spracúvali nezákonne. Upozornenie: Právo na vymazanie sa nevzťahuje na údaje, ktoré sme povinní uchovávať podľa osobitných zákonov (napr. faktúry v zmysle zákona o účtovníctve).
· Právo na obmedzenie spracúvania: Máte právo požadovať, aby sme obmedzili spracúvanie Vašich údajov, ak napadnete ich správnosť (počas obdobia overovania), ak je spracúvanie protizákonné a namiesto vymazania žiadate obmedzenie, alebo ak namietate proti spracúvaniu na základe oprávneného záujmu (až do overenia, ktoré záujmy prevažujú).
· Právo na prenosnosť údajov: Máte právo získať svoje osobné údaje, ktoré ste nám poskytli, v štruktúrovanom, bežne používanom a strojovo čitateľnom formáte a máte právo preniesť tieto údaje ďalšiemu prevádzkovateľovi, ak je spracúvanie založené na Vašom súhlase alebo na zmluve a vykonáva sa automatizovanými prostriedkami.
UPLATNENIE PRÁV A PODANIE SŤAŽNOSTI
Zákazník môže všetky svoje práva uplatniť písomne alebo elektronicky kontaktovaním prevádzkovateľa na e-mailovej adrese: info@partyhry.sk. Žiadosť dotknutej osoby môže byť zamietnutá len v prípadoch výslovne dovolených alebo ustanovených zákonom.
V prípade, ak sa domnievate, že došlo k porušeniu Vašich práv pri spracúvaní osobných údajov, máte právo obrátiť sa na dozorný orgán s návrhom na začatie konania o ochrane osobných údajov:
Úrad na ochranu osobných údajov Slovenskej republiky
Hraničná 12, 820 07 Bratislava 27
Slovenská republika
Tel.: +421 2 3231 3214
E-mail: ochrana@pdp.gov.sk
Webstránka: dataprotection.gov.sk
AUTOMATIZOVANÉ ROZHODOVANIE A PROFILOVANIE
Prevádzkovateľ vyhlasuje, že pri spracúvaní osobných údajov na e-shope www.partyhry.sk nedochádza k automatizovanému individuálnemu rozhodovaniu vrátane profilovania v zmysle čl. 22 GDPR, ktoré by pre dotknutú osobu malo právne účinky alebo ju podobne významne ovplyvňovalo.
Tieto podmienky ochrany osobných údajov nadobúdajú platnosť a účinnosť dňa 11.09.2026.


